id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id id id id id ms ms id id ms id id ms ms id id id id id id ms ms id id id id id id id ms ms ms ms id ms id id id ms ms id id id ms ms ms id id id id ms ja id id ms ms id id id en ms ms en en en en en en id ms id id id en id id jv ms id id it es id id en id ms ms ms ms ms ms
Contoh Penyakit Berjangkit: Warga Emas Mudah Terkena 5 Jangkitan Ini
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Sihat Pada Usia Emas
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bukan Setakat Kayap, Tapi Orang Tua Anda Juga Mudah Dapat 5 Jangkitan Ini!
Ditulis oleh Muhammad Wa'iz Disemak pada 29/09/2021
Disemak secara perubatan oleh Dr. Joseph Tan
Warga emas ialah golongan yang mempunyai sistem imun yang rendah, maka tidak hairanlah mereka amat mudah untuk dijangkiti penyakit berjangkit. Berikut adalah contoh penyakit berjangkit dan kesan penyakit berjangkit terhadap warga emas.
Pelbagai faktor sebabkan jangkitan pada warga emas
Penyakit berjangkit sememangnya boleh berlaku kepada semua golongan termasuklah warga emas.
Namun, warga emas lebih mudah untuk mendapat jangkitan berbanding individu dewasa yang masih belum berada dalam fasa penuaan.
Terdapat banyak faktor yang menyebabkan warga emas mudah untuk mendapat sesuatu jangkitan.
Antaranya ialah tahap sistem imun yang semakin menurun, perubahan fungsi tubuh, komplikasi penyakit kronik, tekanan fizikal dan mental, faktor pemakanan dan lain-lain lagi.
Dalam pelbagai jangkitan yang boleh berlaku, ini adalah 5 jenis jangkitan yang paling kerap terjadi dalam kalangan warga emas.
Contoh penyakit berjangkit 1: Influenza atau flu
Penyakit influenza atau flu mungkin tidak memberi kesan yang serius kepada mereka yang mempunyai sistem imun yang kuat.
Namun, bagi warga emas, ia boleh membawa maut apatah lagi jika mereka sedang menghidap penyakit kronik seperti pneumonia.
Warga emas amat mudah untuk dijangkiti dengan influenza apabila mereka berada dalam kawasan yang tertutup seperti di dalam rumah atau bilik.
Ini kerana, virus influenza boleh merebak hanya melalui bersin atau batuk dan mudah berjangkit dalam ruang tertutup.
Antara simptom utama bagi jangkitan influenza adalah berasa sejuk, batuk dan juga mengalami demam.
Namun, warga emas mungkin akan menunjukkan simptom yang berbeza atau simptom yang lebih teruk.
Bagi mengelakkan kesan penyakit berjangkit ini, warga emas amat disarankan untuk mengambil suntikan flu setiap tahun sebagai langkah perlindungan.
Penyakit berjangkit 2: Pneumonia bakteria
Pneumonia juga dikenali sebagai penyakit radang paru-paru dan ia boleh berpunca daripada jangkitan bakteria.
Di Amerika Syarikat, lebih daripada 60% warga emas dimasukkan ke hospital disebabkan penyakit ini.
Antara faktor yang menyebabkan warga emas mudah dijangkiti pneumonia adalah perubahan pada kapasiti paru-paru, pendedahan kepada penyakit berjangkit dan lebih mudah terkesan akibat komplikasi penyakit lain.
Simptom jangkitan pneumonia yang ditunjukkan oleh warga emas mungkin agak berbeza.
Mereka mungkin akan mengalami tanda-tanda seperti kekeliruan atau kecelaruan.
Bagi jangkitan pneumonia bakteria, rawatan yang biasa diberikan adalah melalui pemberian ubat antibiotik.
Dalam masa yang sama, warga emas juga amat digalakkan untuk mendapatkan suntikan vaksin pneumokokal bagi melindungi mereka dengan lebih baik.
Contoh penyakit berjangkit 3: Jangkitan saluran kencing (UTI)
Jangkitan saluran kencing atau UTI adalah antara contoh penyakit berjangkit yang biasa berlaku dalam kalangan warga emas.
Bagi warga emas yang mempunyai penyakit kronik seperti diabetes, risiko mereka untuk mendapat jangkitan UTI menjadi lebih tinggi.
Antara kesan penyakit berjangkit UTI ini ialah ia menyebabkan perubahan tingkah laku dalam kalangan warga emas seperti kecelaruan atau keadaan demensia yang lebih teruk.
Bagi warga emas yang dikesan mempunyai jangkitan ini, doktor akan memberikan ubat antibiotik kerana jangkitan UTI berpunca daripada bakteria.
Selain itu, warga emas juga digalakkan untuk meminum lebih banyak air bagi mengelakkan jangkitan daripada terus berlaku.
Penyakit berjangkit 4: Jangkitan pada kulit
Secara umumnya, terdapat pelbagai jenis jangkitan kulit yang boleh berlaku kepada warga emas.
Antara punca jangkitan kulit mudah berlaku adalah disebabkan faktor keupayaan tubuh untuk melawan jangkitan dan kemampuan untuk sembuh setelah mendapat jangkitan.
Antara jenis jangkitan kulit yang sering berlaku kepada warga emas adalah seperti jangkitan kulat pada kaki yang kerap berlaku dalam kalangan pesakit diabetes.
Selain itu, warga emas juga amat mudah untuk mengalami selulitis, kayap dan ulser disebabkan penurunan sistem imun tubuh.
Bagi jangkitan kulit yang disebabkan oleh kulat, rawatan boleh diberikan melalui ubat anti kulat.
Bagi penyakit kayap pula, ia boleh dielakkan melalui suntikan vaksin.
Contoh penyakit berjangkit 5: Jangkitan gastrousus
Apabila seseorang individu tersebut semakin berusia, akan berlaku perubahan pada sistem penghadaman dan gastrousus.
Ini menjadikan golongan warga emas lebih mudah untuk mendapat jangkitan pada gastrousus mereka.
Bakteria seperti Helicobacter pylori boleh menyebabkan penyakit gastritis, yang mengakibatkan kesan seperti demam dan loya dalam kalangan warga emas.
Selain itu, ada juga bakteria yang boleh menyebabkan penyakit cirit-birit dalam kalangan warga emas.
Kebanyakan penyakit atau jangkitan gastrousus boleh dirawat melalui penggunaan terapi ubat dan juga antibiotik.
Bawa orang tua anda dapatkan suntikan vaksin
Jika ada datuk, nenek atau sesiapa sahaja yang telah berusia dalam keluarga anda, bawalah mereka untuk melakukan pemeriksaan berkala di hospital.
Apatah lagi jika mereka mula menunjukkan beberapa simptom jangkitan atau terdapat perubahan tingkah laku yang ketara.
Ini untuk memastikan agar mereka mendapat rawatan awal dan mengelakkan sebarang kesan penyakit berjangkit yang lebih teruk.
Sebagai langkah pencegahan, bawalah orang tua anda untuk mendapatkan suntikan vaksin yang boleh mengurangkan risiko mereka dijangkiti penyakit.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Influenza and Older Adults
6 Things You Should Know about UTIs in Older Adults
Pesakit COPD Mudah Terkena Pneumonia, Komplikasi Paling Bahaya Hingga Bawa Maut!
Ini Sebab Utama Warga Emas Lebih Berisiko Dijangkiti Kayap, Jaga Orang Tua Anda!
Ditulis oleh Muhammad Wa'iz Disemak pada 29/09/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.